Diari Oficial de la Generalitat Valenciana


Sumari del DOGV 4077, del 03-09-2001 (2001/8528)

Informació pública de l'alternativa tècnica de programa d'actuació integrada per al desenvolupament de la unitat d'execució 66-UE-R del Pla General de Castelló de la Plana.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8528


Organisme emissor
:   Agrupació d'Interés Urbanístic Felip II de Castelló de la Plana

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament de la unitat d'execució 66-UE-R del Pla General de Castelló de la Plana. [2001/Q8528]
  
L'Agrupació d'Interés Urbanístic Felipe II, de Castelló de la Plana, constituïda mitjançant escriptura autoritzada pel notari de Castelló de la Plana, el senyor Enrique Ferrero María, el dia 10 d'agost de 2000, número 3.094 del seu protocol i inscrita al Registre de Programes i Agrupacions d'Interés Urbanístic amb el número d'assentament 12 del llibre quart en data 27 de setembre de 2000, amb codi d'identificació fiscal Z00676230 i amb domicili social a Castelló de la Plana, plaça del Real, número 27, entresòl, primera, representada pel senyor José Luis Monterde Antonio, amb número d'identificació fiscal número 29948468, com a president de l'agrupació esmentada, a l'empara del que s'estableix en els articles 48.1.c i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, fa públic el que es diu tot seguit:
  
Sotmetre a informació pública l'alternativa tècnica de programa d'actuació integrada, presentada per l'Agrupació d'Interés Urbanístic Felipe II, de Castelló de la Plana, per al desenvolupament de la unitat d'execució 66-UE-R del Pla General d'Ordenació Urbana de Castelló de la Plana.
  
Integren l'alternativa tècnica de programa a què es fa referència els documents següents: programa d'actuació integrada que correspon a la unitat d'execució 66-UE-R de Castelló de la Plana i projecte d'urbanització de la unitat d'execució esmentada; així mateix, s'acompanya a aquesta alternativa tècnica una còpia de l'escriptura pública de constitució de l'agrupació d'interés urbanístic juntament amb els seus estatuts i els altres acords socials, així com una còpia de la resolució del cap del Servei Territorial d'Urbanisme mitjançant la qual acorda la seua inscripció al Registre d'Entitats Urbanístiques Col·laboradores.
  
Amb la presentació de l'alternativa tècnica i la documentació que l'acompanya, l'esmentada Agrupació d'Interés Urbanístic Felipe II, de Castelló de la Plana, pretén l'adjudicació del programa d'actuació integrada per al desenvolupament urbanístic de la unitat d'execució 66-UE-R de Castelló de la Plana, en règim d'adjudicació preferent d'acord amb el que s'estableix en l'article 50.2.b de Llei Reguladora de l'Activitat Urbanística.
  
S'utilitza la via simplificada del procediment establit en l'article 48 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, amb la protocol·lització dels documents esmentats a la Notaria del senyor Enrique Ferrero María, a Castelló de la Plana, carrer Major, 31, tercer pis (telèfon 351 22 99 84), segons l'acta número 1.959 protocol, de data 15 de juny de 2001; la documentació anterior està igualment disponible a la Secció d'Urbanisme i Obres de l'Ajuntament de Castelló de la Plana, amb data d'entrada al Registre General de 13 de juny de 2001 i amb número de registre 47.858. Qualsevol persona, dins del termini de 20 dies, comptadors des de l'endemà de la publicació d'aquest anunci en el Diari Oficial de la Generalitat Valenciana, pot comparéixer en aquesta notaria per a obtenir una còpia de l'acta a què fa referència l'article 48.1.b de la llei esmentada o sol·licitar que se li hi exhibisca. Així mateix, podrà consultar a l'Ajuntament de Castelló de la Plana les actuacions derivades de la documentació dipositada en aquest i presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada al públic. En els cinc dies següents al venciment del termini d'informació pública indicat abans, qualsevol persona podrà presentar proposicions juridicoeconòmiques, en plica tancada, per a executar qualsevol de les alternatives presentades. L'acte d'obertura de pliques es farà en la següent data hàbil a la conclusió del termini per a presentar-les, sempre que queden acreditats com cal els extrems exigits en l'article 48.1.c en relació amb l'article 46 de la Llei Reguladora de l'Activitat Urbanística. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Així mateix, aquest anunci es publica als efectes que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per a informar els titulars no identificats, per als titulars cadastrals la identitat dels quals no consta a la relació emesa pel Centre de Gestió Cadastral, per a aquells el domicili dels quals és desconegut, i per a aquells que després d'intentat l'avís aquest no ha sigut possible. Cosa que us comunique perquè en prengueu coneixement i efectes, en compliment del que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Titulars cadastrals inclosos a la unitat d'execució 66-UE-R de Castelló de la Plana o limítrofs als quals s'ha intentat l'avís i no ha sigut possible: